《陈贵吾欧彦桢约游玉舄亭故址》
明代·黎民表

弱水桑田更浅清，残碑犹自记嘉平。青骡海上应无迹，玉舄人间尚有名。

笙管御风回鹤梦，杉松将雨杂鸾声。那堪采药归来晚，夜夜东风忆五城。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。